b'\n_START_ARTICLE_\nGenrih Jagoda\n_START_PARAGRAPH_\nGenrih Grigorjevit\xc5\xa1 Jagoda (ven. \xd0\x93\xd0\xb5\xcc\x81\xd0\xbd\xd1\x80\xd0\xb8\xd1\x85 \xd0\x93\xd1\x80\xd0\xb8\xd0\xb3\xd0\xbe\xcc\x81\xd1\x80\xd1\x8c\xd0\xb5\xd0\xb2\xd0\xb8\xd1\x87 \xd0\xaf\xd0\xb3\xd0\xbe\xcc\x81\xd0\xb4\xd0\xb0; 1891 Rybinsk \xe2\x80\x93 15. maaliskuuta 1938 Moskova, alun perin Enon Ger\xc5\xa1onovit\xc5\xa1 Jehuda) oli Neuvostoliiton salaisen poliisin NKVD:n p\xc3\xa4\xc3\xa4llikk\xc3\xb6 vuosina 1934\xe2\x80\x931936. Jagoda oli syntyper\xc3\xa4lt\xc3\xa4\xc3\xa4n juutalainen._NEWLINE_Jagoda oli salaisen poliisin riveiss\xc3\xa4 j\xc3\xa4rjest\xc3\xa4m\xc3\xa4ss\xc3\xa4 pakkoty\xc3\xb6l\xc3\xa4iset tekem\xc3\xa4\xc3\xa4n Vienanmeren\xe2\x80\x93It\xc3\xa4meren kanavaa. H\xc3\xa4nt\xc3\xa4 on syytetty kirjailija Maksim Gorkin murhaamisesta myrkytt\xc3\xa4m\xc3\xa4ll\xc3\xa4 vuonna 1936. H\xc3\xa4n valvoi Moskovan ensimm\xc3\xa4ist\xc3\xa4 suurta n\xc3\xa4yt\xc3\xb6soikeudenk\xc3\xa4ynti\xc3\xa4, jossa Lev Kamenev ja Grigori Zinovjev tuomittiin kuolemaan. T\xc3\xa4m\xc3\xa4 oli k\xc3\xa4\xc3\xa4nnekohta Stalinin vainoissa, koska sen j\xc3\xa4lkeen pakkoty\xc3\xb6leirit laajenivat GULAG-j\xc3\xa4rjestelm\xc3\xa4ksi. Jagoda joutui itsekin pian Stalinin ep\xc3\xa4suosioon, ja menetti paikkansa 16. syyskuuta 1936 Nikolai Je\xc5\xbeoville, joka johti p\xc3\xa4\xc3\xa4osan Stalinin suuresta puhdistuksesta. Jagoda tuomittiin ja teloitettiin 1938.'